Fosilă rară veche de 444 de milioane de ani, descoperită în Africa de Sud. „O ciudățenie fără cap, fără picioare și pe dos”
Oamenii de știință au descoperit în Africa de Sud o fosilă veche de 444 de milioane de ani, mai veche decât dinozaurii, conservată într-un mod neobișnuit: fără cap, fără picioare și cu organele interne perfect păstrate, în timp ce carcasa exterioară a dispărut. Specia, necunoscută până acum, a fost numită Keurbos susanae și datează dintr-o perioadă marcată de una dintre cele mai mari extincții din istoria planetei.